b'\n_START_ARTICLE_\nValeri Korb\n_START_SECTION_\nHaridus\n_START_PARAGRAPH_\nTa l\xc3\xb5petas 1971. aastal Kohtla-J\xc3\xa4rve 14. Keskkooli ning 1999. aastal Peterburi Teenindusinstituudi majanduse erialal._NEWLINE_2002. aastal andis Peterburi Riiklik \xc3\x9clikool talle kandidaadikraadi sotsioloogias. Aastal 2015 leiti, et v\xc3\xa4itekiri, mille eest ta kraadi sai, sisaldab valdavalt plagiaati.\n_START_SECTION_\nT\xc3\xb6\xc3\xb6k\xc3\xa4ik\n_START_PARAGRAPH_\nKorb on t\xc3\xb6\xc3\xb6tanud Eesti P\xc3\xb5levkivis koristust\xc3\xb6\xc3\xb6lisena 1971\xe2\x80\x931988 ning Kohtla-J\xc3\xa4rve Linna Hariduskoondise juhatajana 1988\xe2\x80\x931990.\n_START_SECTION_\nTegevus NLKP-s\n_START_PARAGRAPH_\nTa l\xc3\xb5petas NLKP liikmena 1984. aastal Leningradi K\xc3\xb5rgema Parteikooli \xc3\xbchiskonnateaduste erialal.\n_START_SECTION_\nPoliitiline tegevus\n_START_PARAGRAPH_\nValeri Korb oli Kohtla-J\xc3\xa4rve Ahtme linnaosa vanem 1993\xe2\x80\x931996, Kohtla-J\xc3\xa4rve linnapea aastatel 1990\xe2\x80\x931991, 1996\xe2\x80\x931999, 2002\xe2\x80\x932003 ning abilinnapea 1991\xe2\x80\x931993. Korb oli Kohtla-J\xc3\xa4rve Linnavolikogu esimees 1999\xe2\x80\x932002 ja 2003\xe2\x80\x932007. Ta oli XI Riigikogu, XII Riigikogu ja XIII Riigikogu liige. _NEWLINE_Korb on Eesti Keskerakonna liige alates 1997.\n_START_SECTION_\nIsiklikku\n_START_PARAGRAPH_\nValeri Korbi poeg Mihhail Korb on Keskerakonna poliitik, Riigikogu liige, endine Tallinna Kesklinna linnaosa vanem ja Kristiine linnaosa vanem.'